Påvirkningsoperasjoner kan benyttes til å oppnå både sivile og militære mål, og regnes som en trussel mot demokratiet. Ved å gjennomføre påvirkningsaksjoner mot borgere i et land kan man få landets innbyggere til å skape uro og oppvigleri, og dermed svekke landet uten å delta aktivt selv, og uten at de som gjennomfører opptøyene selv forstår at de løper fremmede makters ærend.